
DA RUNTIME SODALES ET SOCII, 


Sxpxo felicissimus pater simul et judex et 
præses, coram ornatissimo auditorum con- 
sessu , inter vos cum singulari benevolentiá 

"interrogantes, et dulcem filium de gravis— 
simis medicinz partibus respondere conan- 
tem. 

Jampridem expertus nihil amicitiá vestrá 
carius animo meo insidere, et amicorum 
talium nunquàm vel medicis vel aliis homi- 


nibus satis esse, letor admodüm, quód 


A 


novam in hoc solemni cætu gratiam vobis 


debuerim ; qii quidem nec reddi, nec 
solvi posse unquàm putabo; vix etenim 
vobis sat.gratus videar, si semper apud me 
integra remanserit; si, quantas insuper gra- 
tes possim, per totum vitæ curriculum 
adjiciam.. 

Fortunati ambo et genitor et natus, si, 
dum nova evolveret medicandi przcepta 
quibus imbui mentem , dum varia operandi 
exempla quibus manum illius instruxi reci- 
taret, non vestram lassaverit attentionem , 
et spes vestras non fefellerit; si me non 


vana et inaudita surdis auribus cecinisse, 


et parum fidelibus oculis indigitavisse agno- ' 


veritis! 

Quid. restat nunc, amantissimi sodales, 
nisi vos obtestari, ut eádem benignitate 
semper juvenem hunc prosecuti , tunc adop- 
tatum aliquando , si labor, virtus et merita 


præstiterint, paterna suscipiatis caritate, 

meamque vicem suppleatis mei memores , 
postquàm ultima et indeclinabilis hora fati , 
quam nec opto nec vereor, me hac luce 
cassum , me laboribus atque officiis defunc- 
tum , communi gremio nature restituerit ? 

Sed quid ego de duobus illis principiis , 
à quibus cuncta in orbe terrarum manant 
atque pendent, id est, de fato et natura 
loquor vobis, siquidem vetat locus, et de 
extremis loqui plurima ignavi animi indi- 
cium arbitror? Attamen, 6 vos sodales 
amantissimi , nolite spartanum illud meum, 
abnuere iestamentum ; solam hanc vobis 
effigiem atque imaginem met, filium disci- 
plina mea institutum relinquam. Hoc opus 
meum, hanc animi formam superstitem 
potiùs quàm figuram corporis accipite : et 
grande destinati decessûs solatium feram , et 
in novissima die nihil desiderabunt oculi mei. 

Tu vero, fili carissime, jam nunc as- 


suesce, ut patres pus affectibus amplecti, 


quos omni doctrinarum genere excellentes 
magistros admirari et venerari jamdiü so- 
les : horum exempla et vestigia sequere, ut 
cunctas artis nostre partes percalleas ; præ- 
cipua tibi sit felicitas et videre illos et illis 
videri: ab his, disces humani corporis 
texturam, physiologie leges, chimie se- 
creta, botanices mysteria; ab illis, potes- 
tates herbarum , pathologiz classes et thera- 
peutices praecepta ; ab aliis, chirurgices vim 
et solertiam, pharmaceutices mixturas et 
pocula, deniqué medicinam Themidis du- 
cem ; nec recusabis, si quandó te patria per 
oppugnantüum tela et ignes , per preliorum 
vulnera vocaverit, imitari fortes animos 
eorum, quos Pyrenes et Alpium scopuli, 
Germani: flumina et montes , marium pro- 
cellosi tractus, Nili pestilentes et ardentes 
arenz, boreales pruinæ, magis quàm vic- 
tores ipsos obstupuerunt, et ipsa semper 


obstupescet remolissima posteritas. 


7 

"Verumtamen, 6 fili, inter tot insignes 
viros, clarissima saluberrimæ l'acultatis lu- 
mina, absentem requires ( proh dolor! ) 
primum nostra clinices antistitem ! neque 
hunc audies ampliüs , tum de cordis patho- 
logiá, tum de morbis quibuslibet internis, 
judicio et conscientiå disserentem hippocra- 
ticå; qui quidem civitati parisine huma- 
noque generi amissus , vitam adhuc trahit 
miserabilem , et famå sut fruitur, stans in 
longinquo magni nominis umbra venerabi- 
lis! 

Scilicet summus ille philosophus te mo- 
nuisset, jam pridem evolavisse tenebrosa 
ignorantiz secula, ubi chirurgus fomenta 
et scalpellum, medicusinania pharmacorum 
nomina et sesquipedalia verba tantüm no- 
verat; 

Ubi ipsa gallice comædiæ musa cum 
ægrotis et pharmacopolis medicinze theses; 


ipsosque medicos et medicorum filios una 

eådemque fabulå plaudenti plebeculæ deri- 


dendos propinabat ; 

Tunc medicine imperanti servam parere 
chirurgiam ; 

Hodié utramque omni studiorum genere 
ita vigentem enitere, ut in regione sublimiori 
collocata extra telorum comicorum jactus 
assurgat ; 

Hodié dominationem nullam, nullam 
incumbere servitutem ; 

Artem sanandi , olim divisam, et super- 
stitioni famulantem , nunc unam esse atque 
liberam; ipsam etenim, si aliter fieri posset, 
cæcam , claudam, et mancam fore; 

Credendum esse potius Hippocratis ora- 
culo, periculosa experimenta, judicium 
difficile pronunciantis , quàm novarum opi- 
nionum primis motibus, undé tanquàm ex 
uberrimo fonte tot errores, tot mala per 
populos derivata flüxerunt; 


Nos è caliginosà nocte ad lucis dubiz 


& fø 

crepuscula paulatim emergere; nondum 
affulgere sapienti clarum solem; et in fre- 
quenti scholarum: nostrarum ambitu unam 
semper vacare cathedram , semper unum 
deesse professorem, nempé veritatis ignolce 
interpretem. 

Hee et alia prorsus utiliora noster ille 
amicus, te ( sineret insanabilis morbus ) 
edocuisset , quibus pauca subjicere liceat, 
que jam tecum ego sæpé his absentibus 
qui nunc iisdem audientibus dicam, ut 
iam. venerandi conventüs suffragio conse- 
crata in tuam mentem altiùs descendant. 

O nate, ad hunc doctoris gradum vigiliis 
et laboribus pervenisse nihil est : legibus fe- 
cisti satis; sed plura postulamus quàm leges ; 

Magnum opus aggrederis, et invidiosze 
aleæ plenum : tibi nunc curriculum patet. 
Age , vigila, et, ut ait lyricorum latinorum 
princeps, venere et vino abstine , suda et 


alge, meditare noctu, per diem operare, 


io 


scribe parum , deniqué brevem vitam, quan- 
tulacumque est, longce arti, impende, ut 
metam contingas; 

Verumenimveró alia res est ante scien- 
tiam longè magis necessaria, et hoc tibi im- 
primisanimo defixum immotumque sedeat ; 

Nullus est veré medicus , nisi vir probus 
sanandi peritus ; cujus quidem probitas tam 
arctis, tam religiosis continetur finibus , ut. 
sacrosancti illius mores extra omnem cor- 
ruptelæ suspicionem semper servandi sint; 

Non alia tibi sint in privato, alia in pu- 
blico verba : ubiqué idem animus, idem 
Sermo semper sit ; 

Cave ne fceda argent sitis , ne vana usur- 
pate famz ambitio te transversum agat , 
quia lucri rubigo pectus infectum urit, 
quiadiurnumnomen non manet diuturnum; 

Semper incedes dubitando , nisi certa ex- 
perientia te certum fecerit; 


Absit , ut insolita et periculosa tentando 


IT 
gue nihil profutura sint, animas viles ho- 
minum in hospitiis communibus egrotan- 
tium audax irridere videaris ; 

Curam pauperibus vel divitibus eamdem 
afferes et æqualem , siquidem cuncti æqua- 
les nascuntur , moriuntur zequales ; 

Non aliter in te convertes oculos, et po- 
tentem comparabis virorum illorum tute- 
lam, quos rectores providentissimos pari- 
sina hospitia, quos patres optimos -sibi 
gratulatur ægra pauperum turba ; sic inter- 
na seduló colentem nosodochiorum officia, 
ie notabunt illi homines non minus inge- 
nio, dignitate et purpura, quàm virtutibus 
omnimodis insignes. Quód si tales viri, qui 
non semel mihi faverunt , te diligentiáà mo- 
ribusque sibi placuisse declaraverint, jam 
non de futuro sollicitus , duplicem hanc erga 
nos benevolentiam tibi uni aliquandó tradam 
velut hereditatem omni patrimonio præ- 


stantiorem. 

Huc igitur specta ; huc contende : et sum- 
mum crede nefas, pudorem , primam vi- 
vendi causam, non tueri ; 

Majus crede nefas, arcana non tacere, 
quocumque modo credita tenueris : fides 
enim commissa tuam fidem tenacioribus 
obligat vinculis, quàm aris solemnibus con- 
firmata jurisjurandi religio. 

Forsitan hic antiquitatis exemplo induc- 
tus, te divinos Hippocratis libros tangen- 
iem, ut solebant fideles discipuli, ipsius 
doctrinæ et invicto in patriam amori astrin- 
gere sacramento debuerim. 

Verüm alia tempora, alii mores : nonne 
etenim hanc nostram :etatem vidimus vir- 
tutum simul et scelerum fecundam paren- 
tem , repetitis imbutam fraudibus, religio- 
nis et civium jura, populos et reges vicissim 
jurando fallentem , et societatis legumque 
fundamenta perturbantem ? Revocate in 


memoriam, si fas est, auditores ornatissi- 


\ 

mi, quot ævo maturi homines, quot senes 
etiam sepulcro proximi, nuper sordidas et 
vix pueris dignas ambages violandæ fidei 
exquirerent; ut venalia sponsionum pacto- 
rumque ludibria quotannis in lucem profe- 
rentes , et perfidize vorticoso turbine in per- 
juria præcipites acti, omnem sacramenti 
excusserint sanctitatem. | 

Itaque, ô fili, non hodiè jurabis, neque 
per immortales libros, neque per augustum 
' Coi senis caput, quod supra terrenam fecem 
et corruentium imperiorum rudera seculis 
elatum, in orbe terrarum universo regnat 
atque dominatur : sed eadem precepta, 
que veteres medici juravére , tu, quamvis 
non jurata , servabis. Intereà paternz potes- 
tatis sacerdotio naturali indutus , Hippocrati 
ie voveo, dico atque consecro. 

Deniqué sic inauguratum doctorem, ó 
fili carissime, te hzec ultima paucis monitum 


volo, ut cùm fausta occasio se tibi obtulerit; 

iter hodié incceptum firmiore gradu moliaris 
et peragas. 

En erit aliquando illa dies, exoptata dies, 
qua nobiles in arte medica emuli, pro va- 
canti cathedra qualibet, inter se concursu 
publico advocati decertabunt , victoriam 
non iniquo favore, sed judicibus magistris 
relaturi : tunc si te longis laboribus disputa- 
tionumque periculis probatum , et necessa- 
riis instructum dotibus , in gremio suo pro- 
fessorem ( quod utinam, iterumque utinam!) 
saluberrima Facultas admiserit, memento 
magistros tuos quamvis tunc sodales factos 
usqué venerari : memento studiosam juve- 
num audientium phalangem summå benig- 
nitate conciliandam, przecipuo fovendam 
amore , et merità veneratione esse continen- 
dam ; 

Hac juventus semper patrie solidum ` 


tutamen , artis medicz blanda spes et decus, 

libertatis vividum robur, nihil falsum , nihil 
vile, nihilinsidiosum admittit; | 

Hæc juventus per se veridica, nondum ad 
simulationis artificium erudita , innocentis 
animi virginitatem illibatam , subtilis judicii 
sinceram sagacitatem ubiqué circumfert ; 

Melior professori modesté perito quàm 
superbe ignaro , nihil veniæ, nihil laxamenti 
habet, si nomine tantüm , non re ipsá mu- 
nusadimpleveris; vultum disserentis aspectat 
curiosius , dicta attentius excipit, mentem et 
ludos etiam scrutatur , excutit ( nam latere 
nequit qui omnibus vivit; totus patet qui 
loquitur omnibus : ) hec eadem , postquàm 
sequis trutinze lancibus quemque suspende- 
rit, discrimina et locos assignat; mendaci 
larvam detrahit; ingrato ad nudum lacerat 
togam inexorabilis ; imperitum clamantem 
in deserto cum contemptu deserit, ipsa fuga 
et silentio quàm faceté aut callidé pronun- 


ciatis formidabilior. 

O nate, 6 vos illius condiscipuli, nam vos 
omnes, iisdem disciplinis conjunctos, eo- 
dem amore ut fratres complector ; jamjam 
quadragesimus effluxit annus, ex quo inter 
juvenes agmine perpetuo ad hoc /Esculapium 
succedentes versatus, artis edocendæ sus- 

ceptum onus profiteor, nunquàm hos eadem 


. caritate qua patriam, quá liberos , fovere des- 


titi : semper hunc diligendi sensum à natura 
ingenitum ita pietate mutua pensaverunt, 
ut indé mea felicitas , mea vita pependerit. 

Quis quidem merces: non quæsita , 
(amantem enim redamant) mihi dulce- 
dine suavissimá pectus adhuc titillat et gau- 
dio perfundit maximo, confirmatque hanc 
meam agendi normam , hanc veterem 
animi sententiam, quam usque ad extre- 
mum vitæ cardinem profitebor , 


DISCIPULIS PLACUISSE DONIS MEA MAXIMA LAUS EST. 


FINDS ul 


